== Kirkelig karriere ==
Han var søn af [[borgmester]], [[justitsråd]] [[Johan Carl Ludvig Cederfeld de Simonsen]] og Bertine Charlotte født Koefoed. Han blev privat dimitteret [[1858]] og [[teologisk kandidat]] [[1865]]; året efter [[personel kapellan]] i [[Nørre Nærå Sogn|Nørre Nærå]] og [[Bederslev Sogn|Bederslev]]. Senere var han i henved fem år [[kateket]] ved [[Vor Frue Kirke (København)|Vor Frue Kirke]] i København, hvorfra han [[1876]] blev sognepræst i [[Nykøbing Mors]], [[Lødderup Sogn|Lødderup]] og [[Elsø Sogn|Elsø]] og to år efter [[provst]] for [[Morsø Sønder Herred|Morsø Sønder]] og [[Morsø Nørre Herred|Nørre Herred]]. Som provst på [[Mors]] måtte han tage en indgribende del i de forhandlinger, der foranledigedes af [[valgmenighed]]en i [[Øster Jølby Sogn|Øster Jølbys]] stilling til [[Folkekirken]], og som førte til dens udtrædelse i [[1883]]. I [[1887]] blev han forflyttet til [[Randers]] som 1. [[residerende kapellan]] ved [[Sankt Mortens Kirke (Randers)|Sankt Mortens Kirke]] og præst ved [[Randers Amtssygehus|hospitalet]]. Han blev [[1896]] sognepræst til [[Tyrsted Sogn|Tyrsted]] og [[Uth Sogn|Uth]] og [[1898]] provst for [[Bjerre Herred|Bjerre]] og [[Hatting Herred]]er. [[1909]] blev han pensioneret. Han blev [[11. april]] 1883 [[Dannebrogordenen|Ridder af Dannebrog]] og [[24. juni]] [[1914]] [[Dannebrogordenens Hæderstegn|Dannebrogsmand]].
Litteratur Historie